|  |  |
| --- | --- |
| ŠKOLSKÝ VZDELÁVACÍ PROGRAM: „SVETLUŠKA“ | Materská škola Abrahám |

Obsah

[**1.** Názov školského vzdelávacieho programu 3](#_Toc112083447)

[**2.** Vymedzenie cieľov a poslania výchovy a vzdelávania a zameranie školy 3](#_Toc112083448)

[Vymedzenie vlastných cieľov a poslania výchovy a vzdelávania 3](#_Toc112083449)

[Zameranie materskej školy 3](#_Toc112083450)

[**3.** Stupeň vzdelania 4](#_Toc112083451)

[**4.** Dĺžka dochádzky a formy výchovy a vzdelávania 4](#_Toc112083452)

[**5.** Učebné osnovy 5](#_Toc112083453)

[Obsahové celky a témy ŠkVP: SVETLUŠKA 6](#_Toc112083454)

[Východiská plánovania výchovno- vzdelávacej činnosti 7](#_Toc112083455)

[**6.** Vyučovací jazyk podľa § 12 školského zákona 9](#_Toc112083456)

[**7.** Spôsob a podmienky ukončovania výchovy a vzdelávania a vydávanie dokladu o získanom vzdelaní 9](#_Toc112083457)

[**8.** Materiálno technické a priestorové podmienky 9](#_Toc112083458)

[**9.** Vnútorný systém kontroly a hodnotenia 11](#_Toc112083459)

[Kontrola a hodnotenie detí 11](#_Toc112083460)

[Vnútorný systém kontroly a hodnotenia zamestnancov školy 11](#_Toc112083461)

**Zoznam používaných skratiek:**

CPPPaP- Centrum pedagogicko-psychologického poradentva a prevencie

MŠ - materská škola

PPV – povinné predprimárne vzdelávanie

ŠJ – školská jedáleň

ŠkVP- školský vzdelávací program

ŠVP – štátny vzdelávací program

ŠVVP – špeciálne výchovno-vzdelávacie potreby

VVĆ - výchovno-vzdelávacia činnosť

ZZ- zákonný zástupca

|  |  |
| --- | --- |
| Názov Šk.VP | SVETLUŠKA |
| Stupeň vzdelania | Predprimárne vzdelanie |
| Dĺžka štúdia | spravidla 3 roky |
| Forma výchovy a vzdelávania | denná |
| Vyučovací jazyk | slovenský |
| Druh školy | materská škola |
| Názov školy | Materská škola |
| Adresa školy | Hviezdoslavova 152, Abrahám |
| Riaditeľka školy | Mgr. Juliana Baňasová |
| Kontaktz školy | tel: 031 7857 201,  e-mail: materska.abraham@gmail.com |
| Počet tried | 2 |
| Miesto vydania | Materská škola, Hlavná 152, Abrahám |
| Zriaďovateľ | Obec Abrahám |
| Adresa zriaďovateľa | 925 45 Abrahám, |
| Kontakty zriaďovateľa | tel: 031 7857 220  e-mail: [urad@abraham.sk](mailto:urad@abraham.sk) |
| Dátum prerokovania Šk.VP v pedagogickej rade | 23.8.2022 |
| Dátum prerokovania Šk.VP v rade školy | 23.8.2022 |
| Dátum predloženia zriaďovateľovi |  |

Školský vzdelávací program (ďalej len Šk.VP)

# Názov školského vzdelávacieho programu

**„SVETLUŠKA“**

# Vymedzenie cieľov a poslania výchovy a vzdelávania a zameranie školy

Vlastné ciele výchovy a vzdelávania vychádzajú zo všeobecných cieľov predprimárneho vzdelávania zo Štátneho vzdelávacieho programu a z cieľov výchovy a vzdelávania zo školského zákona.

V našej MŠ sa orientujeme na osobnostný rozvoj dieťaťa hlavne v oblasti kultúrneho, sociálneho a morálneho rastu.

## Vymedzenie vlastných cieľov a poslania výchovy a vzdelávania

1. Umožňovať deťom rozvíjať svoj kultúrny obzor, rešpektovať všeľudské etické hodnoty, rozvíjať u detí sociálne a umelecké cítenie,
2. Rozvíjať u detí emocionálnu inteligenciu, pestovať a rozvíjať cit ku kráse, kultivovať a rozvíjať osobnosť dieťaťa prostredníctvom umenia
3. Posilňovať základné morálne hodnoty, úctu k rodine a ostatným ľuďom vo svojom okolí, ku kultúrnym hodnotám
4. Podporovať a rozvíjať potenciál každého dieťaťa, rozvíjať u detí špecifické kompetencie, na ktoré majú predpoklady, dať šancu dieťaťu, aby sa rozvíjal podľa svojich schopností a bolo mu umožnené zažiť úspech
5. Viesť dieťa k samostatnosti, budovať jeho sebaistotu a pomáhať mu osvojiť si primeranú a efektívnu komunikáciu.
6. Objavovať svet, jeho zákonitosti a svoje miesto v ňom.
7. Viesť k humanite, tolerancii, spolupatričnosti, solidarite, pomoci iným a empatii, nadväzovať a udržiavať harmonické medziľudské vzťahy

## Zameranie materskej školy

Súčasný trend v edukácii kladie hlavný dôraz na vzdelávanie a čoraz väčšie nároky prikladá na objem vedomostí detí. Často potom zisťujeme, že deti sú dobre vzdelané, s množstvom vedomostí čo do hĺbky i šírky, ale mnohokrát sú zle vychované. S ohľadom na tento vývoj v spoločnosti sme zameranie našej MŠ orientovali na oblasť výchovy. Našou ambíciou je, aby sa slušné správanie, tolerancia, etika, empatia, sociálne cítenie a kultúra vrátili ako základné hodnoty do života našich detí. V súvislosti s vlastnými cieľmi sa naša MŠ prezentuje ako škola rodinného typu, ktorá sa orientuje na rozvíjanie morálnych hodnôt, etiky, osobnostného potenciálu a na citlivé vnímanie a pochopenie umenia v rôznych jeho podobách. Rozvíjame tradíciu založenú na spolupráci s rodinou a na upevňovaní dobrých medziľudských vzťahov, ktorá vedie k harmonickému prežívaniu sveta.

Dobrým príkladom sú v tomto smere všetci dospelí v našej MŠ, ktorí deti pozitívne motivujú. Ako škola, ktorá sa sústreďuje na umenie v rôznych podobách, podporujeme realizáciu aktivít na rozvoj estetického cítenia, vzťahu k hudbe, literatúre, divadlu, tancu, výtvarnému umeniu tak, aby mohli deti v tomto citlivom veku zažiť čo najviac podôb a druhov umenia. K tomuto zámeru sa snažíme prispôsobiť aj prostredie MŠ, aby bolo estetické a stimulujúce túto našu tendenciu. Je bohaté na knihy, obrázkový, výtvarný, hudobný a didaktický materiál podporujúci tento zámer.

Za plnenie pedagogického zámeru školy zodpovedajú všetci pedagogickí zamestnanci.

# Stupeň vzdelania

Predprimárne vzdelanie

# Dĺžka dochádzky a formy výchovy a vzdelávania

Deti navštevujú materskú školu od veku 3 rokov až do ukončenia predprimárneho vzdelávania. Vo výnimočných prípadoch môže dieťa začať navštevovať materskú školu aj po dovŕšení 2. roku veku. Dĺžka vzdelávania je flexibilná podľa možností prijatia dieťaťa do MŠ a podľa potreby dieťaťa, ak má pokračovanie povinného predprimárneho vzdelávania- max. 4 roky. Povinné predprimárne vzdelávanie v materskej škole trvá jeden školský rok, ak však dieťa po dovŕšení šiesteho roka veku nedosiahlo školskú spôsobilosť, riaditeľka materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu. Ak dieťa ani po pokračovaní plnenia povinného predprimárneho vzdelávania v materskej škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole. Materská škola poskytuje celodennú formu výchovy a vzdelávanie s možnosťou poldennej dochádzky dieťaťa do materskej školy

.

# Učebné osnovy

Učebnými osnovami školského vzdelávacieho programu „Svetluška“ sú výkonové štandardy jednotlivých vzdelávacích oblastí ŠVP pre materské školy. Ten je dostupný na webovom sídle Ministerstva školstva, vedy, výskumu a športu SR (Bližšie pozri: [http://www.minedu.sk/data/att/7828.pdf).](http://www.minedu.sk/data/att/7828.pdf))

Naše učebné osnovy sú rozdelené do desiatich obsahových celkov, ktorých trvanie je spravidla 1 mesiac (téma mesiaca). Z týchto obsahových celkov vychádzajú témy, ktoré spravidla trvajú jeden týždeň, čo však nie je podmienkou.

Učebné osnovy nie sú vypracované ako definitívne a nemenné Môžu sa dopĺňať a upravovať podľa aktuálnych udalostí a sviatkov.

Obsah vzdelávania v materskej škole sa vymedzuje v nasledujúcich vzdelávacích oblastiach:

* Jazyk a komunikácia
* Matematika a práca s informáciami
* Človek a príroda
* Človek a spoločnosť
* Človek a svet práce
* Umenie a kultúra
* Zdravie a pohyb

## Obsahové celky a témy ŠkVP: SVETLUŠKA

| **Mesiac** | **Obsahový celok (téma mesiaca)** | **Témy (téma týždňa)** |
| --- | --- | --- |
| **IX** | Svetluška si posvieti na život v materskej škole | Svetluška a kamaráti v škôlke  Svetluška spoznáva kto nám v škôlke pomáha (veľkí kamaráti: personál, povolania)  Svetluška spoznáva okolie (orientácia v materskej škole a okolí)  Aby nám tu bolo dobre (pravidlá) |
| **X** | Svetluška si posvieti na záhradu | Svetluška a  pani Jeseň (znaky jesene)  Čo našla Svetluška v záhrade (zelenina a ovocie)  Rozlúčka so záhradou (zdravá životospráva)  Svetluškina kytička pre starkých (úcta k starším, jesenné kvety) |
| **XI** | Svetluška si posvieti na les | Svetluška a Gaštanko (lesné plody, kríky v lese)  Svetluška a farby lesa (listnaté, ihličnaté stromy v lese)  Svetluška a lesné zvieratká  Svetluška a brlôžky (príprava zvierat na zimu) |
| **XII** | Svetluška a čas | Svetluška a mikulášska čižmička  Svetluška si posvieti na hodiny (časti dňa, dni v týždni)  Svetluška a dvanásť mesiačikov (mesiace, ročné obdobia)  Ako Svetluške voňajú Vianoce (tradície sviatkov zimy) |
| **I** | Svetluška objavuje | Svetluška a zimné športy  Svetluška v krajine ľadu a snehu (skupenstvá vody, význam vody)  Svetluškine pokusy (pokusy, bezpečné a nebezpečné predmety)  Čo Svetluška objavila (živá a neživá príroda) |
| **II** | Svetluška spoznáva ľudí | Svetluška spoznáva ľudské telo (vonkajšie časti tela a zmysly)  Svetluška odhaľuje viac (vnútorné orgány)  Svetluška spoznáva, kedy sú ľudia šťastní (duševné zdravie- hry a zábava)  Predmety a ich vlastnosti |
| **III** | Svetluška na dedine | Svetluška na dedine (znaky jari, počasie)  Svetluška a kytička (jarné kvety)  Svetluška a rozkvitnutá vetvička (ovocné stromy a kríky na jar)  Svetluška našla vajíčko (dom. zvieratá, mláďatá, veľkonočné tradície)  Z rozprávky do rozprávky |
| **IV** | Svetluška objavuje viac | Svetluška objavuje školu- Rátajko a Čítajko  Svetluška a panáčik zo semaforu. (dopravné prostriedky a predpisy)  Svetluška objavuje tajomstvá vesmíru  Svetluška v ríši vtákov |
| **V** | Svetluška doma | Srdiečko pre mamičku  Svetluška a rodina (starostlivosť o bábätko, základy rodičovstva, rodinné vzťahy)  Svetluška zisťuje, čo robia rodičia (povolania)  Kde je Svetluška doma (vlasť)  Kde býva Svetluška (dedina a mesto) |
| **VI** | Svetluška vo svete | Srdcia máme rovnaké (deti sveta)  Svetluška cestuje okolo sveta (svetadiely a exotické zvieratá)  Svetluška a chrobáčiky (hmyz)  Rozlúčka so Svetluškou (lúčenie s predškolákmi) |

## Východiská plánovania výchovno- vzdelávacej činnosti

V materskej škole sa harmonogram denných aktivít a cielené vzdelávacie aktivity plánujú a realizujú tak, aby sa pokryl celý vzdelávací obsah Štátneho vzdelávacieho programu.

Pri plánovaní VVČ podľa tém učebných osnov potom výkonové štandardy z danej vzdelávacej oblasti môže učiteľka rozčleniť podľa výkonových úrovní. Berúc do úvahy ich rozsah a náročnosť, niektoré sa v priebehu školského roka môžu aj opakovať. Jednotlivé vzdelávacie oblasti nie sú izolované, ale navzájom sa prelínajú a dopĺňajú. K dosiahnutiu jednolivých štandardov je možné použiť rôznu organizačnú formu (dopoludnia i popoludní, v exteriéri aj interiéri).

Organizácia VVĆ v MŠ je určená denným poriadkom, v ktorom sú uvedené odporúčané časy trvania jednotlivých foriem a činností počas dňa v MŠ. Pri plánovaní VVČ učiteľka vychádza:

* z obsahu ŠVP pre predprimárne vzdelávanie v materských školách;
* zo zamerania a cieľov výchovy a vzdelávania materskej školy podľa ŠkVP, aj keď nemusia byť explicitne uvedené v týždenných plánoch VVČ
* z odporúčania Centra špeciálno– pedagogického poradenstva a CPPPaP pre deti so ŠVVP; pokiaľ v aktuálnom školskom roku navštevuje MŠ dieťa so ŠVVP, alebo dieťa pokračujúce v plnení PPV
* z poznania aktuálnej vývinovej úrovne detí, pričom rešpektujú úroveň aktuálnych vedomostí a schopností, ich záujmy a potreby
* z materiálno – technických a priestorových podmienok;
* z personálneho zabezpečenia výchovy a vzdelávania, aj z možnosti spolupráce s ďalšími subjektmi;
* z reálnych možností, ktoré materská škola má vo svojej lokalite

Týždenný plán VVČ je chápaný ako súčasť prípravy na VVČ, ktorého forma a spôsob vedenia sú schválené pedagogickou radou pred zahájením nového školského roka.

Plány VVČ v jednotlivých triedach vypracúvajú učiteľky rannej zmeny pre svoju priamu výchovno-vzdelávaciu činnosť v konkrétnej triede. Je úplne na ich vzájomnej súčinnosti a dohode, koľkokrát maximálne za týždeň zaradia jednotlivé vzdelávacie oblasti, ako a kedy ich budú realizovať. V rámci cielenej vzdelávacej aktivity zohľadňujú možnosť voľby vzájomne kombinovať a prelínať príslušné vzdelávacie oblasti.

Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Výkonové štandardy môžu v rámci plánovaných aktivít deliť, ale i integrovať do logických celkov podľa vlastného uváženia zohľadňujúc rozvojové možnosti detí v konkrétnej triede.

Učiteľka, zohľadňujúc aktuálnu situáciu, sama autonómne rozhoduje na základe formulácie konkrétneho výkonového štandardu, či k jeho dosiahnutiu smeruje priebežne vytvorením príležitostí prostredníctvom prirodzených každodenných socializačných situácií v rámci dlhšieho časového obdobia, alebo ich je potrebné plánovať a realizovať v konkrétnych cielených vzdelávacích aktivitách.

Na základe hlbšieho poznania charakteristiky jednotlivých vzdelávacích oblastí, ako aj poznania vzdelávacích štandardov, si učiteľka samostatne volí vhodné metódy, stratégie, formy a prostriedky pre svoju plánovanú výchovno-vzdelávaciu činnosť. Ich výber a uplatňovanie je právom každého pedagogického zamestnanca.

Súčasťou plánovania je možnosť (nie povinnosť) zohľadniť týždenné témy v jednotlivých obsahových celkoch. Jednotlivé témy je možné podľa potreby učiteliek danej triedy zlúčiť, prípadne akokoľvek zmeniť ich poradie z dôvodu materiálno-technického zabezpečenia plánovaných aktivít v triedach, ako aj z dôvodu aktuálneho počasia, rôznych sviatkov, ku ktorým sa viažu určité tradície a zvyklosti, či aktuálnej situácie v konkrétnej triede.

Niektoré výkonové štandardy sa nemusia objaviť v žiadnom obsahovom celku, ale sa plnia/dosahujú každodenne, priebežne počas celej dochádzky dieťaťa do materskej školy. Sú to niektoré výkonové štandardy zo vzdelávacích oblastí:

* Človek a spoločnosť,
* Zdravie a pohyb,
* Jazyk a komunikácia a ďalších, zamerané najmä na utváranie, rozvíjanie a upevňovanie:

- kultúrnych, hygienických stravovacích a spoločenských návykov detí;

- zručností súvisiacich s osobnou hygienou a sebaobsluhou detí pri obliekaní a vyzliekaní

- návykov súvisiacich s bezpečným správaním sa v cestnej premávke,

- zručností v rozvíjaní hier a činností podľa výberu detí a

- priateľských vzťahov detí v hrách,

- komunikačných zručností

Učiteľky pri plánovaní dbajú na to, aby dominovali činnosti, pri ktorých je dieťa aktívne, pasívne učenie sa obmedzuje na minimum

V čase školských prázdnin, kedy je počet detí nižší, sa výchovno-vzdelávacia činnosť plánuje a realizuje v hrách a hrových činnostiach. Pri plánovaní postupujú učiteľky v zmysle uznesenia pedagogickej rady.

# Vyučovací jazyk podľa § 12 školského zákona

Vyučovacím jazykom v materskej škole je štátny jazyk Slovenskej republiky

# Spôsob a podmienky ukončovania výchovy a vzdelávania a vydávanie dokladu o získanom vzdelaní

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v MŠ. Predprimárne vzdelávanie ukončuje dieťa spravidla v školskom roku, v ktorom do 31.augusta dosiahne šiesty rok veku a dosiahne školskú spôsobilosť. Dokladom o získanom stupni vzdelania je Osvedčenie o získaní predprimárneho vzdelania, ktorý vydáva materská škola. Doklady o získanom vzdelaní sa vedú v štátnom jazyku a vydávajú sa na predpísaných tlačivách schválených ministerstvom školstva

# Materiálno technické a priestorové podmienky

Dvojtriedna materská škola je situovaná v účelovej prízemnej budove. Chýba nám miestnosť na učebné pomôcky, ktoré sú uložené v skriniach a regáloch v spálni. Nevýhodou je aj to, že prechod z jednej triedy do druhej je možný len cez kuchyňu. Súčasťou budovy je aj ŠJ.

Obe triedy majú vlastný vchod, šatňu umiestnenú na chodbe, sociálne zariadenie, herňu a spálňu. Zariadenie a prostredie materskej školy kladne vplýva na pocit pohody a bezpečia pri hrách, učení i všetkých činnostiach detí. Mikroklímu prostredia materskej školy sa snažia aj učiteľky neustále navodzovať pre priaznivú sociálno-emocionálnu atmosféru v triede. Cieľavedome vytvárajú podnetné prostredie pre spontánne i zámerné učenie a súčasne inšpirujú deti k aktívnej pomoci pri tvorbe takéhoto prostredia. Materskú školu zútulňuje aj estetická výzdoba, ktorá sa pravidelne aktualizuje podľa ročných období, podľa témy týždňa a podujatí materskej školy. Na výzdobe sa veľkou mierou podieľajú i deti, ktoré sú vedené k estetičnosti i k starostlivosti o poriadok. Materiálne vybavenie v podobe pomôcok pre deti je voľne prístupné. Súčasťou materiálno-technického vybavenia je dostatočné množstvo hračiek ako aj didaktického a výtvarného materiálu, detskej a odbornej literatúry, telovýchovného náradia a náčinia, hudobných nástrojov, digitálnej techniky. V MŠ je zavedený Internet, obe triedy majú nainštalované interaktívne tabule, digitálne hračky BeeBot, autokorektívne pomôcky, ktoré vedú deti k samostatnosti pri individuálnej činnosti a k sebahodnoteniu. Pre kvalitné plnenie ŠkVP disponujeme dostatočným množstvom spotrebného materiálu na výtvarné, grafomotorické a pracovné činnosti i pomôcok na hudobnú výchovu. Na dramatizačné hry, tanec a vystúpenia máme dostatočné množstvo rôznorodých kostýmov, dramatizačných čiapok, máňušiek. Nábytok zodpovedá potrebám detí predškolského veku a splňuje ergonomické požiadavky.

Exteriér poskytuje deťom dostatok možností na oddych, hry, zábavu či vzdelávacie aktivity v letnom i zimnom období. Pozostáva z rozsiahleho školského dvora, s trávnatou plochou. Záhradné náradie poskytuje a podporuje vnútornú motiváciu detí k pohybovým aktivitám. Dvor je vybavený pieskoviskom, stabilnými hrovými prvkami aj exteriérovým náčiním a pomôckami ako sú odrážadlá, bicykle, kolobežky, hračky do piesku, lopty a iné športové potreby. Na dvore je spevnená plocha- dopravná cestička s jednoduchou križovatkou, ktorá slúži na dopravnú výchovu. Rovnako aj terénna vyvýšenina s tunelom podnecuje rozvoj pohybových aktivít na dvore v každom ročnom období.

Materiálno technické vybavenie je na dobrej úrovni a každoročne ho dopĺňame novým moderným certifikovaným vybavením tak, aby sme mohli deťom poskytnúť čo najviac podnetov na ich kognitívny, emocionálny, sociálny i fyzický rozvoj.

# Vnútorný systém kontroly a hodnotenia

## Kontrola a hodnotenie detí

Konkrétne zameranie a formy hodnotenia detí sú v súlade s § 9 ods.4 písm. c) vyhlášky MŠ SR č. 306/2008 Z.z. v znení vyhlášky MŠ SR č. 308/20009 Z.z.

* Diagnostika- zaznamenáva úroveň detských schopností, vedomostí, spôsobilostí. Vyhotovuje sa na začiatku školského roka a tiež podľa potrieb aj v priebehu školského roka a na záver školského roka
* V závere školského roka hodnotí triedna učiteľka individuálne každé dieťa do záznamového hárku .
* Formy hodnotenia :

- **sebahodnotenie**: Dieťa vedieme k tomu aby si samo vyhodnocovalo rozsah a významnosť učenia, hodnotilo svoje úspechy a neúspechy, navrhovalo cesty k zlepšeniu. Na každé sebahodnotenie reaguje učiteľka pozitívnou spätnou väzbou. Sebahodnotenie deti realizujú aj využitím autokorektívnych pomôcok.

- **hodnotenie v diagnostickom záznamovom hárku učiteľkou** ktoré si triedne učiteľky vyberú, resp. si ich vytvoria tak, aby dokázali obsiahnuť úroveň a pokroky dieťaťa. Hárky si môžu zostavovať učiteľky samé podľa odporúčanej literatúry

- **slovné hodnotenie -**  denné priebežné hodnotenie. Deti v triede pri hodnotení neporovnávame medzi sebou navzájom. Každé dieťa je hodnotené na základe vlastných aktuálnych výsledkov práce, výkony dieťaťa porovnávame len s jeho vlastnými predchádzajúcimi výkonmi

- **analýza detských činností**

- **analýza detských prác-** výtvarného portfólia dieťaťa

Okrem formálneho hodnotenie využíva učiteľka aj neformálne hodnotenie prostredníctvom denných rozhovorov s deťmi, pozorovaním dieťaťa, príp. využívaním autokorektívnych učebných pomôcok. Hodnotenie je využívané pre ďalšie plánovanie výchovno-vzdelávacej práce za účelom dosiahnutia pozitívnych zmien v osobnosti dieťaťa.

## Vnútorný systém kontroly a hodnotenia zamestnancov školy

Vnútorný systém kontroly a hodnotenia zamestnancov vykonáva riaditeľka materskej školy priebežne. Riaditeľku hodnotí písomne raz ročne zriaďovateľ a pedagogické zamestnankyne anonymne formou hodnotiaceho hárku. Riaditeľka písomne hodnotí zamestnancov raz ročne na konci príslušného školského roka vyplnením hodnotiaceho hárku s vyjadrením hodnoteného. Riaditeľka priebežne monitoruje aktivity zamestnancov vo vzťahu k výchovno- vzdelávaciemu procesu ako aj dodržiavaniu záväzných predpisov a nariadení a to pozorovaním, rozhovormi, hospitačnou činnosťou, analýzou odovzdaných písomných dokumentov, výsledkami detí, odozvami od rodičov a iných zamestnancov. Kritériá hodnotenia pedagogických zamestnancov sú zamerané na pedagogickú oblasť a prácu v samosprávnych orgánoch, metodickú a poradenskú činnosť, nadštandardné aktivity s deťmi, sebavzdelávanie, pracovno- právnu oblasť a aktivity súvisiace s estetizáciou prostredia, starostlivosťou o UP a výrobou vlastných učebných pomôcok. Sebahodnotenie učiteľky spracúvajú v autoevalvačnom dotazníku pri pohospitačnom rozbore. Vnútorný systém kontroly a hodnotenia zamestnancov dáva priestor pre objektívne posudzovanie zamestnancov a ich výkonov. Na základe zistených výsledkov umožňuje skvalitňovať a zlepšovať ich výkon, zvyšovať kvalitu práce jednotlivca i celého kolektívu. Je to jeden z nástrojov motivácie zamestnancov.

**Prerokované v pedagogickej rade dňa**: 23.8.2022

**Prerokované v rade školy dňa**: 23.8.2022

**Vyjadrenie zriaďovateľa**: SCHVAĽUJEM – NESCHVAĽUJEM ŠkVP v predloženom znení

**Podpis zriaďovateľa**: